3 หุ้น “ตระกูลป.” ฉุดตลาดฯ รับแรงกดดันราคาน้ำมันดิบอ่อนตัว
3 หุ้น “ตระกูลป.” ฉุดตลาดฯ รับแรงกดดันราคาน้ำมันดิบอ่อนตัว
28 พ.ค. 2561

ผู้สื่อข่าวรายงานว่า ราคาหุ้น บริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ณ เวลา10.31 น. อยู่ที่ระดับ 133 บาท ลดลง 7.50 บาท หรือ 5.34% สูงสุดที่ระดับ 135.50 บาท ต่ำสุดที่ระดับ 132.50 บาท มูลค่าการซื้อขาย 1.12 พันลบ.
ด้านราคาหุ้น บริษัท บริษัท ปตท. จำกัด (มหาชน) หรือ PTT อยู่ที่ระดับ 51.25 บาท ลดลง 0.75 บาท หรือ 1.44% สูงสุดที่ระดับ 51.25 บาท ต่ำสุดที่ระดับ 50.50 บาท มูลค่าการซื้อขาย 1.15 พันล้านบาท
ขณะเดียวกัน ราคาหุ้น บริษัท พีทีที โกลบอล เคมิคอล จำกัด (มหาชน) หรือ PTTGC อยู่ที่ระดับ 89.25 บาท ลดลง 2 บาท หรือ 2.19 บาท สูงสุดที่ระดับ 90.25 บาท ต่ำสุดที่ระดับ 89 บาท มูลค่าการซื้อขาย 486.56 ล้านบาท
ด้านนักวิเคราะห์ บล.ไอร่า ระบุว่า แนวโน้มตลาดหุ้นไทยวันนี้มีโอกาสปรับลดลงตามตลาดต่างประเทศ จากการลดลงของหุ้นในกลุ่มพลังงาน ตามราคาน้ำมันดิบที่ลดลง ในขณะที่ยังมีความไม่แน่นอน โดยเฉพาะสถานการณ์การเมืองระหว่างสหรัฐฯ และเกาหลีเหนือ ล่าสุดปธน.สหรัฐฯ กล่าวว่าอาจจะจัดการประชุมกับผู้นำเกาหลีเหนือ ตามกำหนดการประชุมเดิม ในวันที่ 12/6/61 ส่งผลให้ตลาดยังคงต้องจับตาดูต่อไป หลังจากก่อนหน้านี้ประกาศยกเลิกการประชุมดังกล่าว
นอกจากนี้ Sentiment ยังเป็นลบจากข้อพิพาทการค้าระหว่างสหรัฐฯ และจีน จากผลการเจรจาที่ยังไม่เป็นที่พอใจของ ปธน.โดนัลด์ ทรัมป์ พร้อมกับประเด็นกดดันต่ออุตสาหกรรมยานยนต์และชิ้นส่วนยานยนต์ หลังสหรัฐฯ จะมีการประกาศเก็บภาษีนำเข้ารถยนต์ในอัตราที่สูงถึง 25%
5 หุ้นกดดัชนีเช้านี้
